ভিজিডির চাল প্রতারণার মামলায় কালীগঞ্জের নলতা ইউনিয়নের চেয়ারম্যান এস এম আসাদুর রহমান সেলিমকে (৪৫) রিমান্ডে নিয়েছে পুলিশ। পুলিশ আদালতে ৭ দিনের রিমান্ডের আবেদন করলে  বিচারক একদিনের রিমান্ড মঞ্জুর করেন। সরকারি বরাদ্দের ভিজিডির চাল পরিবর্তনের ঘটনায় জড়িত মূল হোতাদের নাম বাদ দিয়ে মামলা রেকর্ড হলেও পরে চেয়ারম্যান সেলিম ও মেম্বর আশরাফকে গ্রেফতার করা হয়। চেয়ারম্যান সেলিমকে গত মঙ্গলবার জিজ্ঞাসাবাদের জন্য সাতক্ষীরা জেলহাজত থেকে কালীগঞ্জ থানায় এনে জিজ্ঞাসাবাদ করা হয় বলে ভারপ্রাপ্ত কর্মকর্তা সৈয়দ ফরিদ উদ্দীন আহম্মেদ জানান।    গৌরীপুরে রu200c্যাবের অভিযানে ৩ পাইপগান উদ্ধার  গৌরীপুর প্রতিনিধি  ময়মনসিংহের গৌরীপুর উপজেলার রাম গোপালপুর ইউনিয়নের পাঁচাশী গ্রাম থেকে গত  রোববার গোপন সংবাদের ভিত্তিতে রu200c্যাব-৯ অভিযান চালিয়ে ৩টি পাইপগান উদ্ধার করেছে। পুলিশ জানায়, উপজেলার রাম গোপালপুর ইউনিয়নের পাঁচাশী গ্রামে রu200c্যাব-৯ এর কোম্পানি-২ এএসআই মো. আব্দুল মোতালেব গোপন সংবাদের ভিত্তিতে অভিযান চালিয়ে পশ্চিম পাড়া সজাগ সমবায় সমিতির টিনের চালা ঘরের পেছন থেকে উদ্ধার করে। ঘটনার সত্যতা স্বীকার করে গৌরীপুর থানার ডিউটি অফিসার এএসআই শহীদুল্লাহ জানান, রাত ১০টায় রu200c্যাব-৯ এর উপসহকারী পরিচালক আব্দুল ওয়াদুদ উদ্ধারকৃত অস্ত্র থানায় জমা দিয়েছেন।    বেগমগঞ্জে ২০ জনের জেল  বেগমগঞ্জ প্রতিনিধি  ইসলামী দলের ডাকা ৩০ ঘণ্টা হরতালে রাস্তায় পিকেটিং ও আইন-শৃঙ্খলা রক্ষাকারী বাহিনীর কাজে বাধা দেয়ায় বেগমগঞ্জে ২০ জনকে আটক করে ভ্রাম্যমাণ আদালতের প্রতিজনকে ৭ দিন করে বিনাশ্রম কারাদ- দিয়েছেন। আদালত পরিচালনা করেন উপজেলা নির্বাহী অফিসার ও নির্বাহী ম্যাজিস্ট্রেট খন্দকার নূরুল হক। গত সোমবার দুপুর থেকে এলাকার পরিস্থিতি স্বাভাবিক ছিল। উপজেলা নির্বাহী অফিসার খন্দকার নুরুল হক জানান, কতিপয় উচ্ছৃঙ্খল তরুণ ও যুবক রোববার সকালে চৌরাস্তার জালাল উদ্দিন কলেজের পাশে প্রধান সড়কে গাছ পেলে রাস্তায় পথিবন্ধকতা করলে পুলিশ  রাস্তা পরিষ্কার রাখতে চেষ্টা করে। এতে পুলিশ ঘটনাস্থল থেকে ১০ জনকে আটক করে। দুপুরে আপানিয়া বাজারে কতিপয় যুবক একই কায়দায় রাস্তা আটক করে। রাস্তা ব্যারিকেট দিয়ে আতঙ্ক তৈরি করলে পুলিশ ঘটনাস্থল থেকে ৯ জনকে আটক করে এবং বাংলাবাজার এলাকায় একই কারণে আরেকজনকে আটক করা হয়।